Diari Oficial de la Generalitat Valenciana


Sumari del DOGV 5446, del 08-02-2007 (2007/403)

Resolució de 7 de desembre de 2006, del Servici Territorial d'Energia d'Alacant, per la qual se sotmet a informació pública l'aprovació del projecte d'execució, autorització administrativa i declaració, en concret, d'utilitat pública de la línia elèctrica denominada LAMT 20 kV per a alimentació a CT Capiar de nova instal·lació per a millora de dotació d'energia en la zona d'influència i CT Capiar en el terme municipal d'Alacant. (ATLINE/2006/69/03-ATASCT/2006/49/03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/403


Data del document
:   07-12-2006

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

 Descriptors 

:   * Alacant
    * empresa privada
    * subministrament d'energia elèctrica

Als efectes que establixen els articles 125 i 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica (BOE 27-12-2000), així com en l'article 53 de la Llei 54/1997, de 27 de novembre, del Sector Elèctric (BOE 27-11-1997), se sotmet a informació pública el projecte d'instal·lació elèctrica següent:
Peticionari: Iberdrola Distribución Eléctrica, SAU, amb CIF núm. A- 47467818 i oficines en el carrer Calderón de la Barca núm. 16, d'Alacant, societat dedicada a la distribució d'energia elèctrica a la província d'Alacant.
Lloc on s'establirà la instal·lació: terme municipal d'Alacant.
Finalitat de la instal·lació: millorar la dotació d'energia necessària en la zona d'influència.
Característiques principals:
Tensió: 20 kV
Longitud: LAMT 528 metres.
Conductors: tipus LA-56 amb secció de 54,6 mm² de Al
Aïllament: UB 70.
Origen i final: s'inicia en la LAMT 20 LV existent en la zona propietat d'Iberdrola (suport anterior a derivació a CTI Pipiar) i finalitza en el suport que s'ha d'instal·lar com a final de línia i alimentació al CT de nova instal·lació.
Centre de transformació de 400 KVA
Pressupost: trenta-quatre mil quatre-cents nou euros (34.409 Euros)
El titular ha sol·licitat, sobre les finques descrites en la relació annexa, servitud de pas d'energia elèctrica i declaració d'utilitat pública que comporta implícitament la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa de 16 de desembre de 1954.
La qual cosa es fa pública per a coneixement general i, especialment, dels propietaris de terrenys i la resta de titulars de drets afectats pel projecte esmentat, la relació dels quals s'inserix al final d'este anunci perquè puga ser examinat l'expedient en el Servici Territorial d'Energia d'Alacant, situat en el carrer Rambla Méndez Núñez, 41, i presentar les al·legacions que consideren oportunes en el termini de vint dies, comptadors a partir de l'endemà de la inserció d'este anunci. Els plànols parcel·laris podran ser igualment consultats en l'Ajuntament d'Alacant
Alacant, 7 de desembre de 2006.- El cap del Servici d'Energia: Miguel García Mengual.